open-index/open-wikipedia-markdown huggingface dataset:
Cherubín

::*Cherubín alebo cherub znamená aj prenesene ideálnu, krásnu, dobrotivú osobu.*
[náhľad|200px|Stredoveké znázornenie Cheruba, okolo roku [1156.]]
**Cherubín** alebo **cherub** (čechizmus) (hebr. כרוב *kerúv*; pl. כרובים *k<sup>e</sup>rúvím*) je druh anjela, ktorý spomína Starý zákon a Zjavenie svätého Jána.

## Etymológia
Slovo **cherub** zrejme pochádza z babylonského slova *karabu* (akkadské *kuribu* požehnaný, prosperujúci), ktoré označuje služobníkov bohov, ktorí im slúžia ako radcovia a prostredníci. Niektorí spojujú vznik slova so slovom *kirabu*, menom asýrskeho božstva v podobe okrídleného býka. Je možné, že zo slova vzniklo grécke γρύψ *gryps* (názov bájneho vtáka).

## Charakteristika
Biblia zvyčajne opisuje cherubov ako okrídlené bytosti s ľudskými a zvieracími charakteristikami. V knihe Genezis chránia cherubovia cestu k Stromu života na východ od Edenu s plamenným mečom (Gn 3,24). Podľa knihy Exodus boli spodobenia cherubov tiež na opone stánku zmluvy (Ex 26,1). V Šalamúnovom chráme chránili sochy dvoch cherubov archu zmluvy, ktorá stála vo veľsvätyni, kde sa zdržiavala podľa viery Izraelitov Božia sláva. Prorok Ezechiel zobrazuje zrejme viac rozšírenú predstavu o cheruboch — v nej má cherub štyri tváre, telo a ruky muža a nohy teľacie, k tomu má pár krídel ako atribút asýrskych božstiev danej doby. Kresťania v tomto zobrazení vidia štyroch evanjelistov. Cherubovia sa podľa Ezechielovej vízie neotáčajú, ale stoja priamo ako kolesá cherubského voza. 

V najstarších starozákonných textoch, predovšetkým v niektorých žalmoch, sa objavuje archaické označenie Boha ako toho, ktorý „sedí na cheruboch“ (**יושב הכרובים** *jóšév hakk<sup>e</sup>rúvím*) alebo ktorý na nich ide (**רוכב על כרוב** *róchév <sup>c</sup>al k<sup>e</sup>rúv*). V týchto prípadoch cherubovia predstavujú Boží trón či snáď i jeho vojnový voz. 

V stredovekej teológii patria cherubovia medzi najvyššie rády v hierarchii anjelov, spoločne so serafmi. Umenie zobrazuje často cherubov ako deti, zvlášť v podaní renesančných sochárov a maliarov, napríklad Raffaela.

## Mená známych cherubov

## Pozri aj
*Anjel
*Seraf

## Iné projekty

Kategória:Judaizmus
Kategória:Kresťanstvo
Kategória:Hebrejské slová a frázy
Alpheratz

**Alpheratz** alebo **Sirrah** ( z  *surra al-faras* – *pupok koňa*) alebo **Alfa Andromedae** (α And/α Andromedae) je najjasnejšia hviezda v súhvezdí Androméda.

Sirrah Alpheratz znamená „*pupok koňa*“. V minulosti totiž táto hviezda oficiálne patrila do súhvezdia Pegas, ako delta Pegasi. Dodnes je to jedna hviezd z asterizmu Pegasov štvorec a v takmer všetkých hviezdnych mapách sa spojnice od ďalších dvoch rohov štvorca – Algenib a Scheat – kreslia k Sirrah. Spojení touto hviezdou teda vytvárajú Pegas a Androméda akési dvojsúhvezdie. Ich spoločná hranica prechádza tesne popri Sirrah zo západnej strany. Niektorí astronómovia považujú preradenie Sirrah k Androméde za nelogické, ale podľa starých vyobrazení naopak zasahovala Androméda ešte viac do Pegasa a hviezdy alfa, beta a gama tvorili iba jej telo a nohy. Z toho pochádza aj názov hviezdy Sirrah – „pupok“. Hviezda Sirrah je podobor spektrálneho typu B a má pekuliárne spektrum. Vyskytujú sa v ňom netypické čiary mangánu a ortuti. 

left|thumb|250px|Poloha hviezdy Alpheratz (Sirrah)
Je to spektroskopická dvojhviezda. Má zdanlivú jasnosť 2,07m, patrí do spektrálneho typu B8, do triedy svietivosti IV. Jej sprievodca, hviezda zdanlivej jasnosti 9,2m, je od nej na oblohe vzdialený 76". Nachádza sa približne vo vzdialenosti 97 ly od Slnka.

## Iné projekty

## Zdroje
* 
* 

Kategória:Súhvezdie Androméda
Kategória:Bayerove objekty
Kategória:Dvojhviezdy
Kategória:Modrobiele podobry
00127
Kategória:Astronomické objekty známe od staroveku
000358
000677
0015
073765
089441
Ministerstvo zahraničných vecí Spojených štátov

200px|vpravo|Pečať Ministerstva zahraničných vecí Spojených štátov

**Ministerstvo zahraničných vecí Spojených štátov** (zriedkavo v presnom preklade **Štátny department** [**Spojených štátov**], , akronym *DoS*, príp. len *State Department*) je súčasťou federálnej vlády Spojených štátov, ktoré riadi medzinárodné vzťahy USA. Vzniklo v roku 1789 ako vôbec prvé ministerstvo.

Sídli v budove Harry S. Trumana vzdialenej niekoľko blokov od Bieleho domu vo Washingtone D.C. Na čele ministerstva je v súčasnosti Marco Rubio, ktorému predchádzal demokrat Antony Blinken.

Poslaním DoS je formovať a udržiavať mierový, prosperujúci, spravodlivý a demokratický svet a podporovať podmienky pre stabilitu a pokrok v prospech amerického ľudu a ľudí na celom svete. Tento široký cieľ prostredníctvom diplomacie, advokácie a pomoci. Protistrany zahŕňajú zahraničné organizácie, medzinárodné organizácie a mimovládne organizácie. 

## Iné projekty

## Externé odkazy
* Oficiálne stránky 

USA
Kategória:Ministerstvá USA
Regor

**Regor**, **Al Suhail** (arab. suhail – jasný, žiarivý) alebo **Gama Velorum** (γ Vel/γ Velorum) je zložitá, mladá a veľmi žiarivá viacnásobná hviezda v súhvezdí Plachty. 

Hlavná zložka je modrý nadobor zdanlivej jasnosti 1,78m. Patrí do spektrálneho typu O7,5, do triedy svietivosti III. Vzdialenosť celej sústavy od nás nie je presne určená. V našich zemepisných šírkach sa nedá pozorovať.

## Názvy
Plachty nemajú hviezdy s gréckym označením alfa a beta, pretože tie zostali po rozdelení pôvodného súhvezdia v lodnom Kýle. Najjasnejšia hviezda súhvezdia tak nesie označenie až gama. Niekedy sa jej hovorí Regor; meno dostala údajne po astronautovi Rogerovi Chaffeem (Regor je Roger písané odzadu), ktorý tragicky zahynul počas nácviku štartu kozmickej lode Apollo 1 v roku 1967. Iné meno je arabské Suhail. 

## Charakteristika
Regor je zložitá viacnásobná hviezda. Hlavná zložka tohto systému je modrý nadobor vyvíjajúci sa mimo hlavnej postupnosti. Má hmotnosť okolo 30 slnečných hmotností, povrchovú teplotu 35 000°C a svietivosť 200 000-krát vyššiu ako Slnko. Má veľmi tesného spoločníka, ktorý ovplyvňuje jeho vývoj. Tento spoločník je najjasnejšou Wolf-Rayetovou hviezdou na oblohe. Wolf-Rayetove hviezdy sú horúce a nestabilné hviezdy, ohromujúcou rýchlosťou vyvrhujú veľa hmoty. Wolf-Rayetova hviezda je momentálne menej hmotnou zložkou tejto tesnej dvojice, ale pravdepodobne začínala ako hmotnejšia a vyvíjala sa oveľa rýchlejšie. Táto zložka svieti približne 3800-krát intenzívnejšie než Slnko, ale jej hviezdy život nebude trvať dlho. Zdá sa, že môže explodovať ako supernova, aj keď pravdepodobne až po mnohých miliónoch rokov. Dvojica sa navzájom obehne raz za 78,5 dňa a je od seba vzdialená približne ako Zem a Slnko. 

Opticky najbližší sprievodca tejto tesnej dvojhviezdy je modrý s emisnými čiarami (spektrálny typ O7e) a vo vzdialenosti 41,2" vytvára s hlavnou zložkou veľmi impozantný pár. Jeho magnitúda je 4,2 a skutočná vzdialenosť 0,16 svetelného roka. Túto trojhviezdu obieha vo väčšej vzdialenosti (62,3“) modrobiely podobor triedy B1 IV s jasnosťou približne 8 mag. Vo väčších vzdialenostiach, ale stále v tom istom zornom poli ďalekohľadu, sa nachádzajú ďalší dvaja sprievodcovia. Ich jasnosti sa udávajú ako 9. a 10. magnitúda, alebo 9,1 a 12,5 mag. Jasnejší sprievodca je vzdialený od hlavnej zložky 93,5“.  

## Zdroje
* 
* 
* Regor by Jim Kaler, Professor Emeritus of Astronomy, University of Illinois 

Kategória:Bayerove objekty
Kategória:Viacnásobné hviezdy
Kategória:Modré nadobry
Kategória:Súhvezdie Plachty
Kategória:Wolf-Rayetove hviezdy
Nair Al Saif

**Nair Al Saif** alebo **Hatysa** (ι Ori/ι Orionis) je najjasnejšia hviezda v Oriónovom meči.

Kategória:Bayerove objekty
Kategória:Modré obry
Kategória:Súhvezdie Orión
Kategória:Hviezdy typu O
Kategória:Hviezdy typu B
Kategória:Spektroskopické dvojhviezdy
Kaus Australis

**Kaus Australis** (ε Sgr/ε Sagittarii) je hviezda v súhvezdí Strelec.

## Súradnice (epocha 2000)
* Rektascenzia 18h24m11s 
* Deklinácia −34°23'5"

Kategória:Bayerove objekty
Kategória:Modrobiele obry
Kategória:Súhvezdie Strelec
Native Command Queuing

**Native Command Queuing** (skratka: **NCQ**, preklad: natívne zaraďovanie príkazov) je pomerne nová technológia v oblasti ukladania údajov na pevný disk. Vyvinula ju v roku 2003 firma Seagate a ako prvá ju aj použila na svojich pevných diskoch s rozhraním Serial ATA.

Podstata technológie je v inovatívnom odosielaní požiadaviek na uloženie alebo zápis dát na pevný disk. Požiadavky na uloženie alebo načítanie údajov sa odosielajú a zaraďujú do radu, pričom elektronika pevného disku sama rozhoduje o poradí, v akom sa budú tieto požiadavky plniť. Postup spracúvania požiadaviek je pomerne logický a vytvorený tak, aby sa čo najviac skrátil čas potrebný na zapisovanie alebo načítavanie údajov. Keďže pri načítavaní alebo zapisovaní údajov trvá najdlhšie presun čítacích a zapisovacích hlavičiek pevného disku nad určenú oblasť na úložnej platni, elektronika disku sa s využitím tejto technológie usiluje práve o eliminovanie zbytočných presunov hlavičiek. Ak teda čítacie a zapisovacie hlavičky prejdú nad určitú časť disku, najskôr sa vykonajú všetky požadované operácie na tomto mieste a hlavičky sa až potom presúvajú nad ďalšie oblasti úložných platní.

Aby táto technológia fungovala, nestačí iba jej podpora pevným diskom, musí ju podporovať aj radič pevného disku, prípadne aj ovládače zariadenia.

Dá sa povedať, že až na malé rozdiely technológia Native Command Queuing vychádza z podobnej technológie TCQ, ktorá sa začala používať v 90-tych rokoch na pevných diskoch s rozhraním SCSI. V roku 2002 sa technológia TCQ použila po prvý raz aj na pevnom disku s rozhraním ATA. O presadenie sa na trhu sa vtedy usilovala najmä firma IBM, no kvôli nedostatočnej podpore radičov pevných diskov, nakoniec nebola veľmi úspešná.

## Pozri aj
* Pevný disk

## Externé odkazy
* Vysvetlenie podstaty technológie NCQ

Kategória:Počítačové technológie
Upsilon Carinae

**Upsilon Carinae** je dvojhviezda v súhvezdí Kýl. Má rozstup zložiek 4,9″. Jasnosti zložiek sú 3,02 a 6,03 mag.

Kategória:Súhvezdie Kýl
Kategória:Bayerove objekty
Kategória:Dvojhviezdy
Kategória:Hviezdy typu A
Kategória:Hviezdy typu B
Eta Leonis

**Eta Leonis** (Éta Leonis, η Leo, η Leonis) je hviezda s magnitúdou 3,5 v súhvezdí Lev. Podľa katalógu Hipparcos leží vo vzdialenosti 1 275 ly od Zeme. Je to nadobor triedy A (A0) s povrchovou teplotou 9 730 K, svietivosťou 5 600 Sĺnk a priemerom 27 – 28-násobku priemeru Slnka. Jej hmotnosť sa odhaduje na vyše 7 hmotností Slnka. 

## Zdroj

* Článok o hviezde Eta Leonis v angličtine

Kategória:Súhvezdie Lev
Kategória:Bayerove objekty
Kategória:Flamsteedove objekty
Kategória:Biele nadobry
Iota1 Scorpii

**Iota-1 Scorpii** je hviezda v súhvezdí Škorpión. Jej povrchová teplota je 6 700 K. Žiari až 29 000-krát jasnejšie ako Slnko. Tvorí širokú optickú dvojhviezdu s Iota-2 Scorpii.

Kategória:Súhvezdie Škorpión
Kategória:Bayerove objekty
Kategória:Žltobiele nadobry
Kategória:Optické dvojhviezdy
Omicron Canis Majoris

**Omicron Canis Majoris** je hviezda v súhvezdí Veľký pes.

Kategória:Súhvezdie Veľký pes
Kategória:Bayerove objekty
Cyg OB2-12

**Cyg OB2-12** je hviezda v súhvezdí Labuť, jedna z najsvietivejších známych hviezd a tiež jedna z najhmotnejších známych hviezd.

Kategória:Súhvezdie Labuť
Kategória:Cygnus OB2
Kategória:Modrobiele nadobry
Kategória:Infračervené zdroje
225 Carinae

|}
**225 Carinae** (**HD 93129A**) je jedna z najjasnejších a najhmotnejších známych hviezd v našej Galaxii. 

## Referencie

## Pozri aj
*Zoznam najjasnejších hviezd
*Zoznam najťažších hviezd

Kategória:Súhvezdie Kýl
Kategória:Hviezdy typu O
Kategória:Modré nadobry
Kategória:Modré obry
Kategória:Spektroskopické dvojhviezdy
Kategória:Trojhviezdy
Kategória:Flamsteedove objekty
093129A
114507
Asmidiske

**Asmidiske** (gr.) alebo **Azmidi** alebo **ksí Puppis** (ξ Pup) je spektroskopická dvojhviezda v súhvezdí Korma zdanlivej jasnosti 3,34m. Patrí do spektrálneho typu G3, do triedy svietivosti Ib, teplota na jej povrchu dosahuje 5&nbsp;000 K. Na oblohe vo vzdialenosti 5,4" od seba má sprievodcu, hviezdu zdanlivej jasnosti 13,8m. Vzdialenosť od Zeme je približne 1&nbsp;300 ly.

## Pozri aj
* Zoznamy hviezd

Kategória:Súhvezdie Korma
Kategória:Bayerove objekty
Kategória:Spektroskopické dvojhviezdy
Kategória:Optické dvojhviezdy
Kategória:Žlté nadobry
Pí Puppis

náhľad|Poloha Pí PUppis
**Pí Puppis** (π Pup) alebo **Ahadi** je dvojhviezda v súhvezdí Korma. Hlavná zložka je oranžový nadobor a má jasnosť 2,7 mag.

## Pozri aj
* Zoznamy hviezd

Kategória:Dvojhviezdy
Kategória:Súhvezdie Korma
Kategória:Bayerove objekty
Kategória:HR objekty
Kategória:HIP objekty
Kategória:HD a HDE objekty
Kategória:BD objekty
Kategória:Nadobry
QPM-241

**QPM-241** alebo **HD 93129A** je jedna z najsvietivejších známych hviezd. Má absolútnu magnitúdu -11,25 a svietivosť 2 500 000 Sĺnk. Nachádza sa v hviezdokope Quintuplet v súhvezdí Strelec.

Kategória:Wolf-Rayetove hviezdy
Kategória:Súhvezdie Strelec
Akrab

**Akrab** (Acrab, β Sco/β Scorpii) alebo **Graffias** je päťnásobná hviezda v súhvezdí Škorpión. V malom ďalekohľade sa javí ako ľahko rozlíšiteľná dvojhviezda dvoch horúcich, modrobielych členov.

Súradnice (epocha 2000.0)
* Rektascenzia: 16h04m22.10s
* Deklinácia: −11°22'23.0"

Kategória:Bayerove objekty
Kategória:Viacnásobné hviezdy
Kategória:Optické dvojhviezdy
Kategória:Modrobiele trpaslíky
Kategória:Súhvezdie Škorpión
Kategória:Asociácia Škorpión
Zosma

**Zosma** (δ Leo / δ Leonis) je hviezda v súhvezdí Lev. Medzi jej tradičné názvy patrí aj názov „Duhr“.

Kategória:Bayerove objekty
Kategória:Súhvezdie Lev
Kategória:Biele hviezdy hlavnej postupnosti
Kategória:Pohybová hviezdokopa Veľká medvedica
Zeta Centauri

**Zeta Centauri** (ζ Cen / ζ Centauri) je spektroskopická dvojhviezda v súhvezdí Kentaur. Hlavná zložka je modrobiely podobor. O je sprievodcovi nie je známe nič. Sústava sa nachádza vo vzdialenosti 385 svetelných rokov.

Kategória:Bayerove objekty
Kategória:Súhvezdie Centaurus
Kategória:Spektroskopické dvojhviezdy
Kategória:Modrobiele podobry
Zeta Ophiuchi

**Zeta Ophiuchi** (ζ Oph / ζ Ophiuchi) je hviezda v súhvezdí Hadonos.

ζ Ophiuchi nemá na rozdiel od iných jasných hviezd na oblohe vlastné meno. Býva stotožňovaná s hviezdou s čínskym názvom **Han**. Aj keď je ζ Ophiuchi horúci modrý obor, javí sa červenkastá kvôli mračnu medzihviezdneho prachu, ktoré pohlcuje väčšinu jej svetla. Keby nebolo tohto mračna, ζ Ophiuchi by žiarila niekoľkokrát jasnejšie a patrila by medzi najjasnejšie hviezdy na oblohe. Hviezda je zhruba v polovici prvotnej fázy hviezdneho vývoja. Za pár miliónov rokov dospeje do štádia nadobra a skončí svoj život mohutným výbuchom ako supernova.

Kategória:Bayerove objekty
Kategória:Modré obry
Kategória:Súhvezdie Hadonos
Kategória:Asociácia Škorpión
Aljanah

**Aljanah** alebo (staršie) **Gienah** (ε Cyg/ε Cygni) je hviezda v súhvezdí Labuť. Jej meno pochádza z arabského Al Janáh, krídlo. Tvorí juhovýchodné krídlo Labute v blízkosti súhvezdia Líška. Má zo všetkých hviezd základného obrazca Labute najväčší vlastný pohyb.

## Zdroj
*

## Externý odkaz
* http://www.tcaep.co.uk/astro/constell/20460042.htm  (v angličtine)

Kategória:Bayerove objekty
Kategória:Súhvezdie Labuť
Kategória:Oranžové obry
Kategória:Spektroskopické dvojhviezdy
Kategória:Optické dvojhviezdy
Kappa Velorum

**Kappa Velorum** (&kappa; Vel, &kappa; Velorum) s vlastným menom **Markeb** je hviezda v súhvezdí Plachty. Jej zdanlivá jasnosť je 2,5 magnitúd. Patrí k modrobielym podobrom. V perióde 116,65 dňa ju obieha spektroskopický spoločník.

## Zdroj
* 

Kategória:Bayerove objekty
Kategória:Súhvezdie Plachty
Kategória:Hviezdy typu B
Kategória:Podobry
Kategória:Spektroskopické dvojhviezdy
Kategória:Röntgenové zdroje
Alderamin

**Alderamin** (arab. *al- dirā`al-jamin* – pravé rameno) alebo **Alfa Cephei** (α Cep/α Cephei) je najjasnejšia hviezda súhvezdia Cefeus. Má zdanlivú jasnosť 2,45m, patrí do spektrálneho typu A7 a do triedy svietivosti IV. Vzdialenosť od Zeme je približne 49 ly.

## Literatúra
*

Kategória:Bayerove objekty
Kategória:Súhvezdie Cefeus
Kategória:Biele podobry
Kategória:Pohybová hviezdokopa Kastor
Markab

**Markab** (Marchab, α Peg/α Pegasi) je druhá najjasnejšia hviezda v súhvezdí Pegas. Je to modrobiely obor, respektíve hviezda hlavnej postupnosti, s povrchovou teplotou 10 500 K. 

## Externé odkazy (v angličtine)
* http://www.winshop.com.au/annew/Markab.html 
* http://einstein.stcloudstate.edu/Dome/clicks/markab.html 

Kategória:Bayerove objekty
Kategória:Modrobiele obry
Kategória:Súhvezdie Pegas
Menkar

**Menkar** (Menkab, α Cet/α Ceti) je hviezda v súhvezdí Veľryba. Jej názov znamená „nos“. Je to červený obor v päťuholníkovej hlave Veľryby tvorenej okrem nej ešte aj hviezdami gama, ní, mí a lambda. Menkar je asi 100-krát svietivejší než Slnko. V jej blízkosti možno už triédrom uvidieť modrú hviezdu *93 Ceti* s jasnosťou 5,6 magnitúd. S Menkarom však fyzicky nesúvisí, je to iba optická dvojhviezda. Jej modrý sprievodca je v skutočnosti od Slnka 6-krát ďalej. Ich uhlová vzdialenosť je okolo 16´. Za výnimočne dobrých pozorovacích podmienok sa dá modrá sprievodca vidieť aj voľným okom.

Napriek označeniu alfa Menkar nie je najjasnejšou hviezdou súhvezdia. Je ňou β, Deneb Kaitos, za predpokladu, že nie je v maxime premenná hviezda Mira.

## Zdroj
* 

Kategória:Bayerove objekty
Kategória:Súhvezdie Veľryba
Kategória:Červené obry
Kategória:Dvojhviezdy
Scheat

:*Scheat môže byť aj názov hviezdy [[Skat (hviezda)|Skat]].*

**Scheat** (β Peg / β Pegasi) je hviezda v súhvezdí Pegas. Názov pochádza z arabského výrazu sa „id al faras“, čo by sa dalo preložiť ako plece koňa. Niekedy sa to prekladá len ako „noha (predné nohy)“ alebo „plece“. Scheat je červený obor s priemerom 145-krát väčším než Slnko. Je to polopravidelná premenná hviezda, ktorá mení svoju jasnosť od 2,1 po 3,0 magnitúd v približnej perióde 35 až 40 dní. Vhodné porovnávacie hviezdy sú Markab a Algenib. Vo vzdialenosti až 264“ má sprievodcu 10. magnitúdy. Rovnakým menom Scheat sa niekedy označuje aj hviezda delta Aquarii.

Kategória:Bayerove objekty
Kategória:Súhvezdie Pegas
Kategória:Červené obry
Kategória:Polopravidelné premenné hviezdy
Sabik

**Sabik** (η Oph / η Ophiuchi) je druhá najjasnejšia hviezda v súhvezdí Hadonos. Má zdanlivú hviezdnu veľkosť 2,4. Je to dvojhviezda zložená z dvoch bielych hviezd hlavnej postupnosti, ktoré sa vzájomne obiehajú po dráhe s veľmi vysokou excentricitou (0,94).

Sabik je tiež polárnou hviezdou planéty Urán - pri pohľade z povrchu tejto planéty ukazuje na sever podobne ako Polárka pri pohľade zo Zeme.

Kategória:Bayerove objekty
Kategória:Dvojhviezdy
Kategória:Súhvezdie Hadonos
Kategória:Biele hviezdy hlavnej postupnosti
Menkalinan

**Menkalinan**, v arabčine „rameno“ alebo „plece povozníka“ (Beta Aurigae, β Aur, β Aurigae) je zákrytová dvojhviezda v súhvezdí Povozník. Zmeny jasnosti sú len približne o 0,1 magnitúd z 2,07 na 2,16. Perióda zmien trvá 3,96 dňa.

## Súradnice (epocha [[2000]])
* Rektascenzia: 05h 59m 32s 
* Deklinácia: +45° 56' 51"

## Zdroj
* 

Kategória:Súhvezdie Povozník
Kategória:Bayerove objekty
Kategória:Dvojhviezdy
Kategória:Biele podobry
Kategória:Zákrytové premenné hviezdy
Kategória:Pohybová hviezdokopa Veľká medvedica
Atria

**Atria** alebo **Alpha Trianguli Australis** (α TrA, α Triangulum Australis) je najjasnejšia hviezda v súhvezdí Južný trojuholník zdanlivej jasnosti 1,91m. Je to obor spektrálneho typu K4, triedy svietivosti II, s povrchovou teplotou 3&nbsp;600 K. Vzdialenosť od Zeme je približne 420 ly. V našich zemepisných šírkach nie je viditeľná.

Kategória:Bayerove objekty
Kategória:Súhvezdie Južný trojuholník
Alsephina

**Delta Velorum** (δ Velorum, δ Vel) je hviezda v súhvezdí Plachty. Je zákrytovou dvojhviezdou dvoch bielych hviezd hlavnej postupnosti, ktoré delí vzdialenosť len pol astronomickej jednotky. Jasnosť počas zákrytu poklesne o 0,4 magnitúd.

## Zdroj
* 

Kategória:Bayerove objekty
Kategória:Súhvezdie Plachty
Kategória:Zákrytové dvojhviezdy
Kategória:Hviezdy typu A
Kategória:Viacnásobné hviezdy
Kategória:Pohybová hviezdokopa Veľká medvedica
Peacock

náhľad|Peacock je hviezda α v súhvezdí Páva

**Peacock** (Alf Pavonis, α Pav) je hviezda v súhvezdí Páv.

## Súradnice (epocha [[2000]])
* Rektascenzia: 20h 21m 50s 
* Deklinácia: −56° 54' 55"

## Opis
Peacock je najjasnejšou hviezdou súhvezdia. V skutočnosti je to spektroskopická dvojhviezda, ktorej zložky obiehajú okolo spoločného ťažiska raz za 11,75 dňa. Hlavná zložka sústavy je modrobiely podobor. Má jasnosť 1,93m, patrí do spektrálnej triedy B3IV a je od nás vzdialená 233 svetelných rokov. Nájdeme ju na rozhraní súhvezdí Páva, Ďalekohľadu a Indiána. Meno hviezdy je anglické (v preklade páv).

## Referencie

Kategória:Bayerove objekty
Kategória:Dvojhviezdy
Kategória:Modrobiele trpaslíky
Kategória:Súhvezdie Páv
Kategória:Spektroskopické dvojhviezdy
Kategória:Modrobiele podobry
Murzim

náhľad|Poloha hviezdy Beta Canis Majoris

**Murzim** alebo **Murzam** alebo **Mirzam** (β CMa/β Canis Majoris) je hviezda v súhvezdí Veľký pes. Znamená „predchádzajúci Síria“, pretože jeho heliaktický východ nastáva o päť dní skôr ako heliaktický východ Síria, ktorý mal v živote Egypťanov veľký význam. Murzim je modrý obor so spektroskopickým sprievodcom. Ten obehne hlavnú zložku raz za 42 dní. Hlavná zložka je prototypom premenných hviezd typu beta Canis Maioris, ktoré sú však niekde známejšie ako premenné hviezdy typu Beta Cephei. Murzim pulzuje v perióde šiestich hodín, čo spôsobuje malé kolísanie jeho jasnosti, menšie, než 0,1 mag. Nápadnejšie sú zmeny radiálnej rýchlosti. Od cefeíd a premenných typu RR Lyrae sa premenné hviezdy typu Beta Canis Maioris líšia tým, že maximum ich jasnosti nastáva pri najmenšom priemere hviezdy. 

## Súradnice (epocha 2000)
* Rektascenzia: 6h22m42s 
* Deklinácia: −17°57'22"

Kategória:Bayerove objekty
Kategória:Modrobiele jasné obry
Kategória:Modrobiele obry
Kategória:Súhvezdie Veľký pes
Kategória:Pulzujúce premenné hviezdy
Kategória:Miestna bublina
Sargas

**Sargas** (θ Sco/θ Scorpii) je hviezda v súhvezdí Škorpión.

## Súradnice (epocha [[2000]])
* Rektascenzia: 17h 33m 39s 
* Deklinácia: −42° 58' 0"

Kategória:Bayerove objekty
Kategória:Súhvezdie Škorpión
Kategória:Žltobiele jasné nadobry
Alfard

**Alfard** (Alphard, arab. *al-fard* – jedinečnosť,  - srdce Hydry) alebo **Alfa Hydrae** (α Hya/α Hydrae) je najjasnejšia hviezda súhvezdia Hydra. Jedná sa o oranžového obra zdanlivej jasnosti 1,98m, spektrálneho typu K3 a triedy svietivosti III. Hviezda s povrchovou teplotou 4&nbsp;400 K žiari 100-násobne silnejšie ako Slnko. Vzdialenosť od Zeme je približne 177 ly. Druhý názov hviezdy Alfard (Cor Hydrae) zaviedol Tycho de Brahe.

## Literatúra
*

Kategória:Bayerove objekty
Kategória:Súhvezdie Hydra
Kategória:Oranžové jasné obry
Hamal

**Hamal** (α Ari/α Arietis) je najjasnejšia hviezda v súhvezdí Baran. Jej zdanlivá hviezdna veľkosť je 2,0. Jej názov arabského pôvodu znamená *[[ovca|baran]]* alebo *baranček*. Oveľa zriedkavejšie meno tejto hviezdy je *Elnath*, „ten, ktorý hrká rohom“, zvyčajne sa však toto meno používa len pre betu zo súhvezdia Býk.

## Zdroj
* 

Kategória:Súhvezdie Baran
Kategória:Bayerove objekty
Kategória:Flamsteedove objekty
Kategória:Oranžové obry
0617
Kategória:Hviezdy s planétami
Nunki

**Nunki** (σ Sgr/σ Sagittarii) je druhá najjasnejšia hviezda v súhvezdí Strelec.

## Súradnice (epocha [[2000]])
* Rektascenzia: 18h 52m 10s 
* Deklinácia: −26° 22' 00"

Kategória:Bayerove objekty
Kategória:Modrobiele trpaslíky
Kategória:Súhvezdie Strelec
Beta Gruis

**Beta Gruis** (β Gruis, β Gru) je hviezda v súhvezdí Žeriav. Je to červený obor nepravidelne meniaci svoju jasnosť od 2,0 do 2,3 magnitúd.

Kategória:Súhvezdie Žeriav
Kategória:Bayerove objekty
Kategória:Červené obry
Kategória:Nepravidelné premenné hviezdy
Kategória:Spektroskopické dvojhviezdy
Mirach

**Mirach** (β And / β Andromedae) je hviezda v súhvezdí Andromeda. Má zdanlivú hviezdnu veľkosť 2,1, spektrálny typ M0 IIIa a jej vzdialenosť od Zeme je zhruba 199 svetelných rokov. Má veľmi slabého sprievodcu 14. magnitúdy.

Do jej zdanlivej blízkosti sa premieta galaxia NGC 404.

## Referencie

Kategória:Súhvezdie Androméda
Kategória:Bayerove objekty
Kategória:Červené obry
0337
Kategória:Dvojhviezdy
Menkent

**Menkent** (θ Cen/θ Centauri) je hviezda v súhvezdí Kentaur.

## Súradnice (epocha 2000)
* Rektascenzia 14h6m40s 
* Deklinácia −36°22'11"

Kategória:Bayerove objekty
Kategória:Súhvezdie Centaurus
Kategória:Oranžové obry
Ras Alhague

**Ras Alhague** (α Oph/α Ophiuchi) je najjasnejšia hviezda v súhvezdí Hadonos. Leží na severnom okraji súhvezdia zdanlivo blízko podobne pomenovanej hviezdy Ras Algethi z Herkula. Ras Alhague je biely obor vzdialený od nás len 48 ly. Má jasnosť 2,1 mag. 

Sprevádza ho ďalšia hviezda len pol oblúkovej sekundy vzdialená od hlavnej zložky.

## Súradnice (epocha 2000)
* Rektascenzia: 17h 34m 56s 
* Deklinácia: +12° 33' 36"

## Zdroj
* 

Kategória:Bayerove objekty
Kategória:Súhvezdie Hadonos
Kategória:Biele obry
Kategória:Biele podobry
Kategória:Dvojhviezdy
Kategória:Pohybová hviezdokopa Veľká medvedica
Alamak

**Alamak** (Alamach, Almaak, arab. *`anáq al-'ard* – púštny rys) alebo **Gamma Andromedae** (γ1,2 And / γ1,2 Andromedae) je hviezdna sústava v súhvezdí Androméda. Je to trojhviezda zdanlivej jasnosti 2,13m, pri pozorovaní malým ďalekohľadom sa javí ako dvojhviezda. Jasnejšia hviezda γ1 And má zdanlivú jasnosť 2,10m a povrchovú teplotu 4&nbsp;500 K. Patrí do spektrálneho typu K3 a triedy svietivosti II. Druhá zložka, v skutočnosti dvojhviezda γ2 And, vzdialená na oblohe od nej 10", má zdanlivú jasnosť 5,08m. Tvoria ju hviezdy zdanlivej jasnosti 5,1m a 6,3m, vzájomne vzdialené 60 AU.

## Referencie
* 
* 
* 
*

Kategória:Súhvezdie Androméda
Kategória:Bayerove objekty
Kategória:Trojhviezdy
Kategória:Modrobiele trpaslíky
Kategória:Oranžové jasné nadobry
0603
Ankaa

**Ankaa** (arab. `anqā' – mytologický vták) alebo **Alpha Phoenicis** (α Phe/α Phoenicis) je najjasnejšia hviezda v súhvezdí Fénix. Je to spektroskopická a astrometrická dvojhviezda. Má zdanlivú jasnosť 2,4m. Patrí do spektrálneho typu K0, do triedy svietivosti III. Teplota na jej povrchu je 4&nbsp;850 K. Menšia zložka obieha okolo väčšej po eliptickej dráhe s veľkou polosou 2 AU raz za 3 849 d. Vzdialenosť od Zeme je približne 77 ly. V našich zemepisných šírkach nie je viditeľná.

Kategória:Bayerove objekty
Kategória:Oranžové obry
Kategória:Spektroskopické dvojhviezdy
Kategória:Optické dvojhviezdy
Kategória:Súhvezdie Fénix
Aspidiske

**Aspidiske** (ι Car / ι Carinae) je hviezda v súhvezdí Kýl.

Kategória:Bayerove objekty
Kategória:Súhvezdie Kýl
Kategória:Biele nadobry
Suhail

**Suhail** alebo **Lambda Velorum** (λ Vel/λ Velorum) je dvojhviezda v súhvezdí Plachty. Hlavná zložka je nadobor zdanlivej jasnosti 2,2m. Patrí do spektrálneho typu K 4 - K5, do triedy svietivosti Ib. Jej sprievodca je vzdialený od nej na oblohe 17". 

**Súradnice (epocha 2000)** 
* Rektascenzia: 9h6m10s 
* Deklinácia: −43°14'0 "

Kategória:Bayerove objekty
Kategória:Optické dvojhviezdy
Kategória:Oranžové jasné nadobry
Kategória:Nepravidelné premenné hviezdy
Kategória:Súhvezdie Plachty
Girtab

**Girtab** (κ Sco / κ Scorpii) je spektroskopická dvojhviezda v súhvezdí Škorpión. Tvorí ju dvojica žeravých, hmotných modrobielych zložiek vo vzdialenosti 327 svetelných rokov od nás. Spolu majú zdanlivú hviezdnu veľkosť 2,4 mag.

## Súradnice (epocha 2000)
* Rektascenzia: 17h42m29.30s   
* Deklinácia: −39°01'48.0"

Kategória:Súhvezdie Škorpión
Kategória:Bayerove objekty
Kategória:Spektroskopické dvojhviezdy
Kategória:Hviezdy typu B
Jednotka

**Jednotka** môže byť:

* vec označená číslom 1 (alebo 1.), napr. prvá kategória, najlepšia známka v škole, prvá cenová skupina, izba číslo jeden, prvý rýchlostný stupeň
* izba pre jednu osobu, pozri izba
* samostatná časť celku, napr. bytová jednotka, správna jednotka, základná sídelná jednotka
* prvý televízny kanál STVR (Slovenskej televízie), pozri Jednotka (RTVS)
* v matematike:
** číslo 1, pozri 1 (číslo)
** neutrálny prvok multiplikatívnej operácie v okruhoch s jednotkou, pozri jednotka (neutrálny prvok)
* v prírodných vedách:
** miera na meranie, napr. fyzikálna jednotka, menová jednotka
* v informatike a kybernetike: 
** drajv, pozri pod mechanika (počítač)
** funkčne orientovaná časť v kybernetike, pozri jednotka (kybernetika)
* v geológii a tektonike: 
** samostatný celok, pozri jednotka (geológia)
* v železničnej doprave: 
** v bežnej prevádzke spravidla nedeliteľná súprava, zložená z motorových, riadiacich a vložených vozňov, pozri elektrická jednotka, motorová jednotka
* vo vojenstve:
** menší organizačný celok, pozri vojenská jednotka
Schedar

**Shedar** (α Cas/α Cassiopeiae ) je druhá najjasnejšia hviezda v súhvezdí Kasiopeja.

Jej názov pochádza to pravdepodobne z názvu Al Sadr, čiže prsia. Je to oranžový obor a jej jasnosť sa pomaly mení: kolíše medzi 2,1 a 2,4 mag. Je približne taká jasná ako Polárka, ale jej absolútna svietivosť je „iba“ 200-krát väčšia ako svietivosť Slnka. Schedar patrí k spektrálnej triede K0 a je vzdialený približne 230 svetelných rokov.

## Zdroj
* 

## Externé odkazy (eng)
* Shedar at Jim Kaler's Stars site

Kategória:Bayerove objekty
Kategória:Súhvezdie Kasiopeja
Kategória:Oranžové obry
Dschubba

**Dschubba** (δ Sco / δ Scorpii) je premenná hviezda v súhvezdí Škorpión. Je to pravdepodobne štvorhviezda, ktorej hlavnú zložku tvorí modrobiely podobor alebo modrobiela hviezda hlavnej postupnosti. Od júla 2000 zrazu hlavná zložka začala pomaly zjasňovať a zmenou prešlo aj jej spektrum. Neskôr jej jas poklesol. V okolí Dschubby sa na dlhoexponovaných snímkach objavia žiarivé modré reflexné hmloviny. 

Súradnice (epocha 2000) 
* Rektascenzia 15h57m24s 
* Deklinácia −22°29'0"

Kategória:Súhvezdie Škorpión
Kategória:Bayerove objekty
Kategória:Premenné hviezdy
Kategória:Modrobiele podobry
Kategória:Štvorhviezdy
Kategória:Asociácia Škorpión
Caph

**Caph** (β Cas/β Cassiopeiae) (z arab. názvu súhvezdia Kasiopeja al-kaff al-chadīb – dlaň sfarbená na červeno) je spektroskopická dvojhviezda beta Cas, meniaca zdanlivú jasnosť od 2,42m do 2,46m v perióde 2,5 h. Patrí do spektrálneho typu F2, do triedy svietivosti IV. Na oblohe vo vzdialenosti 24" od seba má optického sprievodcu, hviezdu zdanlivej jasnosti 14m. Vzdialenosť od Zeme je približne 47 ly.

Kategória:Bayerove objekty
Kategória:Súhvezdie Kasiopeja
Kategória:Žltobiele podobry
Kategória:Premenné hviezdy typu Delta Scuti
Kategória:Spektroskopické dvojhviezdy
Kategória:Optické dvojhviezdy
00147
000432
000746
0021
021133
025054
Epsilon Centauri

**Epsilon Centauri** (ε Centauri, ε Cen) je hviezda typu B v súhvezdí Kentaur. Svojím povrchom rozžeraveným na 23 900 K vydáva jas 11 400 Sĺnk. Má sprievodcu 13. magnitúdy 39 oblúkových minút ďaleko.

## Zdroj

* Článok o hviezde Epsilon Centauri v angličtine

Kategória:Súhvezdie Centaurus
Kategória:Bayerove objekty
Kategória:Hviezdy typu B
Kategória:Optické dvojhviezdy
Kategória:Premenné hviezdy typu Beta Cephei
Kategória:Asociácia Centaurus-Južný kríž
Wei

**Wei** alebo **Larawag** (ε Sco / ε Scorpii) je hviezda v súhvezdí Škorpión. Je to oranžový obor, ktorého jasnosť kolíše asi o 10 %. Má zdanlivú hviezdnu veľkosť 2,3 a nachádza sa asi 49 svetelných rokov ďaleko od Slnka. 

## Súradnice
* Rektascenzia: 16h50m09.80s 
* Deklinácia: −34°17'36.0"

Kategória:Súhvezdie Škorpión
Kategória:Bayerove objekty
Kategória:Oranžové obry
Kategória:Premenné hviezdy
Eta Centauri

**Eta Centauri** (η Cen / η Centauri) je hviezda typu B v súhvezdí Kentaur. Jej povrchová teplota nie je dobre známa. Odhady sú v rozsahu 20 000 K – 24 000 K.

Kategória:Súhvezdie Centaurus
Kategória:Bayerove objekty
Kategória:Hviezdy typu B
Kategória:Premenné hviezdy
Kategória:Asociácia Centaurus-Vlk
Alfa Lupi

**Alfa Lupi** nazývaná aj **Men** alebo zriedkavo **Kakkab** (α Lup / α Lupi) je hviezda v súhvezdí Vlk. Je to modrobiely obor s jasnosťou 2,3 magnitúd. Patrí medzi premenné hviezdy typu beta Cephei. Vo vzdialenosti 27,6″ má sprievodcu 13. magnitúdy.

## Zdroje
*

Kategória:Súhvezdie Vlk
Kategória:Bayerove objekty
Kategória:Modrobiele obry
Kategória:Premenné hviezdy typu Beta Cephei
Kategória:Optické dvojhviezdy
Kategória:Asociácia Centaurus-Vlk
Taizé

**Taizé** môže byť:
* obec vo Francúzsku
** Taizé (Saône-et-Loire) 
** Taizé (Deux-Sèvres) 
** Taizé-Aizie 

* Komunita Taizé – náboženské ekumenické spoločenstvo
Fedora (operačný systém)

**Fedora** (do verzie 6 vrátane **Fedora Core**) je linuxová distribúcia založená na  balíčkovacom systéme RPM, vyvíjaná za podpory komunity projektu Fedora Project, ktorý je sponzorovaný spoločnosťou Red Hat. Fedora ako komunitný projekt však existovala ako dobrovoľnícka skupina vývojárov vytvárajúcich softvér pre Red Hat Linux ešte pred tým, ako sa Red Hat stal hlavným sponzorom. Podľa jednotlivých vydaní Fedory potom Red Hat vytvára vlastný operačný systém Red Hat Enterprise Linux.

Nové verzie sú vydávané približne každých 6 mesiacov, dĺžka podpory je približne 13 mesiacov.

## Verzie
* Fedora Core 1 (Yarrow) - 5. november 2003
* Fedora Core 2 (Tettnang) - 18. máj 2004
* Fedora Core 3 (Heidelberg) - 8. november 2004
* Fedora Core 4 (Stentz) - 13. jún 2005
* Fedora Core 5 (Bordeaux) - 20. apríl 2006
* Fedora Core 6 (Zod) - 24. október 2006
* Fedora 7 (Moonshine) - 31. máj 2007
* Fedora 8 (Werewolf) - 8. november 2007
* Fedora 9 (Sulphur) - 13. máj 2008
* Fedora 10 (Cambridge) - 25. november 2008
* Fedora 11 (Leonidas) - 9. jún 2009
* Fedora 12 (Constantine) - 17. november 2009
* Fedora 13 (Goddard) - 25. máj 2010
* Fedora 14 (Laughlin) - 2. november 2010
* Fedora 15 (Lovelock) - 25. máj 2011
* Fedora 16 (Verne) - 8. november 2011
* Fedora 17 (Beefy Miracle) - 29. máj 2012
* Fedora 18 (Spherical Cow) - 15. január 2013
* Fedora 19 (Schrödinger's Cat) - 2. júl 2013
* Fedora 20 (Heisenbug) - 17. december 2013
* Fedora 21 - 9. december 2014
* Fedora 22 - 26. máj 2015 

* Fedora 23 - 3. november 2015 

* Fedora 24 - 21. jún 2016 

* Fedora 25 - 22. november 2016 

* Fedora 30 - 29. apríl 2019 

* Fedora 31 - 29. október 2019 

* Fedora 32 - 28. apríl 2020 

* Fedora 33 - 27. október 2020 
* Fedora 34 - 27. apríl 2021 
* Fedora 36 - 2. november 2021 
* Fedora 36 - 5. máj 2022 
* Fedora 37 - 15. november 2022 
* Fedora 40 - 23. apríl 2024 
* Fedora 41 - 29. október 2024 
* Fedora 42 - 15. apríl 2025 
* Fedora 43 - 28. október 2025 

## Referencie

## Pozri aj
* Zoznam distribúcií Linuxu

## Externé odkazy
* Domovská stránka projektu.
* https://fedoraproject.org/wiki/Fedora_Project_Wiki (en) - Fedora Wiki 
* Dokumentačný projekt Fedora
* http://mojefedora.cz/ - české stránky projektu

Kategória:Distribúcie Linuxu
Kategória:Slobodný softvér
Jozef Kompánek

**Jozef Kompánek** (* 13. september 1836, Hradište – † 2. február 1917, Ostratice) bol slovenský katolícky kňaz, bojovník za sociálne práva, básnik a prozaik.

Bol nositeľom najvyššieho pápežského vyznamenania Pro Ecclesia et Pontifice.

## Referencie


## Externé odkazy
* Jozef Kompánek
* Zoznámte sa... s Jozefom Kompánkom

Kategória:Slovenskí básnici
Kategória:Slovenskí prozaici
Kategória:Slovenskí rímskokatolícki kňazi
Kategória:Osobnosti z Hradišťa (okres Partizánske)
Onežské jazero

**Onežské jazero** (po rusky: *Онежское озеро*, po fínsky: *Ääninen* alebo *Äänisjärvi*) je jazero na území Ruskej federácie. Jeho rozloha je  (iné zdroje uvádzajú ) a obsahuje  vody. Je druhým najväčším jazerom Európy. 

Jazero je tektonického pôvodu, neskôr domodelované glaciálnou činnosťou. Jeho maximálna hĺbka je 127 metrov. Jeho hladina sa nachádza  Prieplavy spájajú jazero s riekou Volgou, Baltským a Bielym morom. 
náhľad|vľavo|Pohľad na jazero z pobrežia Petrozavodska
Na západnom brehu jazera leží Petrozavodsk, hlavné mesto Karelskej republiky, v ktorej väčšina jazera leží. Južná časť jazera tvorí hranicu medzi Karelskou republikou, Leningradskou a Vologdskou oblasťou.

V severnej časti jazera leží ostrov Kiži, na ktorom sa nachádza múzeum ruskej drevenej architektúry. Jeho súčasťou sú dva drevené kostoly z 18. storočia a mnoho ďalších drevených stavieb (časť z nich bola na ostrov dovezená). Ostrov je pod ochranou UNESCO.

Z južnej časti jazera odteká rieka Svir tvoriaca južnú hranicu Karelskej republiky, ktorá spája Onežské jazero s Ladožským jazerom.

V rokoch 1918 – 20 bola oblasť na západ od jazera miestom zúrivých bojov medzi Bielymi Fínmi a Červenými gardami. 

Počas druhej svetovej vojny (v rokoch 1941 – 44) sa stala oblasť okolo Onežského jazera a rieky Svir bojiskom, na ktorom sa odohrávali ostré bitky medzi jednotkami Červenej a Fínskej armády. Fínska armáda si totiž rieku a jazero zvolila ako hranicu svojho postupu a prirodzené prírodné opevnenie a na záver svojej ofenzívy v roku 1941 dobyla Petrozavodsk.

## Iné projekty

Kategória:Geografia Karelskej republiky
Kategória:Jazerá v Rusku
Buldus

Svätý **Buldus** (; ) (* 1009? – † 1046, Budapešť) bol uhorský mučeník a biskup. Zahynul počas pohanského povstania v Uhorsku v roku 1046.

Historické pramene sa rozchádzajú v otázke určenia diecézy, v ktorej sv. Buldus ako biskup pôsobil. Podľa historikov bol najpravdepodobnejšie biskupom v Jágri (Eger), snáď vo Vespréme (*Veszprém*), Alba Iulii (*Gyulafehérvár*), či v Bihari.

Je teda pravdepodobné, že bol biskupom v niektorej z uhorských diecéz na východ od Dunaja, pretože z Väčšej legendy o sv. Gerardovi sa dozvedáme, že po vypuknutí nepokojov v Uhorsku v roku 1046 utekal do bezpečia na západ krajiny spolu s čanádskym biskupom Gerardom (*Gelért*) a biskupom Benetom. Biskupi, ku ktorým sa pridal i nitriansky biskup Bystrík, sa zhromaždili v opevnenom Stoličnom Belehrade (*Székesfehérvár*).

Po správe, že sa kráľoviči Ondrej a Levente blížia k Pešti, sa biskupi rozhodli, že ich pôjdu privítať, aby jedného z nich korunovali za uhorského kráľa. Keď sa biskupi priblížili k peštianskemu prievozu, dostihlo ich pri Dunaji vojsko pohanského (?) Vatu, ktoré na nich zaútočilo z hory Kelen s úmyslom ich usmrtiť. Spŕška kameňov, ktorá biskupov zasiahla, biskupa Bulda smrteľne zranila. 

Bol svätorečený spolu so sv. Gerardom a sv. Bystríkom v roku 1083. Spoločný sviatok týchto troch svätcov stanovila Sabolčská synoda v roku 1092 na 24. septembra.

Buldus, Svaty
Buldus, Svaty
Kategória:Uhorskí rímskokatolícki biskupi
Kategória:Katolícki svätci majúci sviatok 24. septembra
Serafín (anjel)

:*Serafín znamená aj básnicky [[anjel]].*
náhľad|Zobrazenie serafína v stredovekom rukopise (ľudská hlava, tri páry krídel, dva z toho pokryté očami)
**Serafín** alebo zriedkavo **seraf** (hebr. שרף, pl. שרפים *serafím*) je jedna z mnohých nebeských bytostí, o ktorých sa hovorí v Starom zákone, konkrétne v Knihe proroka Izaiáš. Napriek predstavám neskorého židovstva sa zo serafov stal v kresťanstve jeden z rádov anjelov.

V stredovekej teológii, vychádzajúcej predovšetkým z diela mystika 6. storočia, Pseudo-Dionýza Areopagitu, tvoria serafovia v hierarchii anjelov najvyšší anjelský chór. Chápu sa ako ochrancovia Božieho trónu, ktorí podľa Iz 6,3 neustále spievajú: „Svätý, svätý, svätý Pán, Boh zástupov! Nebo a zem sú plné tvojej slávy.“ Tento spev sa nazýva tiež hebrejsky *Kádóš* či grécky *Trisagion*. Podľa kresťanskej teológie sú serafovia bytosti z čistého svetla a priamo komunikujú s Bohom. Ich názov je spojený so slovom, ktoré evokuje horenie či žeravosť -- preto sú i oni spojovaní s ohňom, ktorý symbolicky znázorňuje očistu a lásku. Bývajú znázorňovaní so šiestimi peruťami.

Medzi serafov podľa klasického židovského chápania, ktoré sa výrazne líši od kresťanského, patria:
* Michael
* Serafiel
* Gabriel
* Metatron
* Uriel
* Nathanael
* Jehoel
* Chamuel alebo Šemuel, tiež Kamael
* Satan (pred svojim pádom)
* Vehuel
* Abaddon
* Asmodeus
* Astarot
* Leviatan
* Samael
* Semyazza
* Lucifer (pred svojím pádom)

## Pozri aj
* cherubín

## Referencie

## Iné projekty

Kategória:Kresťanstvo
Kategória:Judaizmus
Kategória:Hebrejské slová a frázy
Alžbeta Uhorská (svätica)

Svätá **Alžbeta Uhorská** (**Durínska**) (* 7. júl 1207, Bratislava alebo Sárospatak – † 17. november 1231, Marburg) je uhorská svätica katolíckej cirkvi. Je jej zasvätená najväčšia sakrálna stavba na Slovensku Dóm sv. Alžbety v Košiciach. Je patrónkou žobrákov, vdov a sirôt, chorých, prenasledovaných, núdznych, pekárov, čipkárov; charitatívnych organizácií

## Životopis
Sv. Alžbeta bola dcérou uhorského kráľa Ondreja II. a jeho manželky Gertrúdy, pochádzajúcej z Bavorska. V Prešporku (dnešnej Bratislave) prežila prvé štyri roky života. Z politických dôvodov bola už ako jednoročná zasnúbená s durínskym grófom Ľudovítom IV., ktorý mal v čase zásnub osem rokov. Do štyroch rokov žila sv. Alžbeta na rodičovskom kráľovskom uhorskom dvore, odkiaľ bola v 1211 prevezená do sídla svojho snúbenca na hrad Wartburg v Durínsku.

Po dovŕšení 14 rokov sa sv. Alžbeta zosobášila s Ľudovítom IV. Z toho manželstva pochádzajú tri deti - syn Hermann, neskorší nástupca Ľudovíta IV.; Sofia, neskoršia brabantská kňažná a Gertrúda, ktorá sa stala rehoľníčkou a je dodnes uctievaná ako blahoslavená.

Sv. Alžbeta užívala síce kniežací majetok, no nie pre seba, ale pre chudobných a chorých, pretože jej život bol zreteľne poznačený ideálmi jej súčasníka sv. Františka z Assisi. Grófovým príbuzným sa počínanie sv. Alžbety nepáčilo. Po tom čo Ľudovít IV. v roku 1227 zahynul v južnom Taliansku počas križiackej výpravy, príbuzní jej manžela proti sv. Alžbete tvrdo zakročili. Odňali jej deti, odmietli uznať jej dedičské nároky po manželovi a vyhnali ju z Wartburgu.

Sv. Alžbety sa ujal jej posledný spovedník, kazateľ Konrád z Marburgu. Ten pre ňu vymohol časť majetku z jej dedičského podielu. Sv. Alžbeta sa ho vzdala v prospech nemocnice v Marburgu, kde až do svojej smrti v roku 1231 slúžila chorým.
Konrád z Marburgu navrhol vymenovanie za svätú pápežovi. Štyri roky po jej smrti ju pápež Gregor IX. vyhlásil za svätú.

## Referencie

## Iné projekty

## Externé odkazy
* Svätá Alžbeta Uhorská na webovej stránke www.knazi.sk 

Kategória:Princezné
Kategória:Osobnosti z Marburgu
Kategória:Osobnosti z Bratislavy
Kategória:Uhorskí katolícki svätci
Kategória:Kanonizovaní Gregorom IX.
Kategória:Osobnosti na nemeckých poštových známkach
Kategória:Osobnosti na rakúskych poštových známkach
Kategória:Dejiny Košíc
Kategória:Katolícki svätci majúci sviatok 17. novembra
František Alexander Zvrškovec

Ing. **František Alexander Zvrškovec** (* 24. júl 1948, Dolný Kubín) je slovenský podnikateľ a bývalý predseda strany Prosperita Slovenska.

## Štúdium na Slovensku
* stredné vzdelanie získal na Vojenskej škole Jana Žižku z Trocnova v Bratislave 
* študoval na Vysokej škole ekonomickej v Bratislave, štúdium neukončil kvôli emigrácii v roku 1969

## Emigrácia
Po jednoročnom pobyte v Taliansku odišiel do Švédska, kde vyštudoval Vysokú školu ekonomickú v Linköpingu. Po ukončení štúdia pracoval v štátnej správe a získal švédske štátne občianstvo.

## Návrat na Slovensko
Na Slovensku opäť pôsobí od roku 1991. Spočiatku sa venoval podnikateľským aktivitám, od roku 2005 aj politickým, keď založil politickú stranu Prosperita Slovenska, ktorej bol predsedom. V decembri 2015 však jeho stranu prevzal Ľudovít Kaník a premenoval ju na DS-SDKÚ.

## Externé odkazy

* Životopis na stránke Prosperity Slovenska verzia z 18. mája 2006 na web.archive.org

Narodenia v 1948
Slovenskí politici
5 Astraea

**5 Astraea** je veľká planétka v hlavnom pásme asteroidov. Bola to celkove piata objavená planétka a vtedy ešte dvanásta planéta. Objavil ju astronóm-amatér Karl Ludwig Hencke v roku 1845, 38 rokov po objave predchádzajúcej planétky 4 Vesta.

## História objavu
Deväť rokov po objavení predchádzajúcej planétky Vesty Wilhelm Matthias Olbers usúdil, že ďalšie planétky sa medzi Marsom a Jupiterom už nenachádzajú. Vychádzal z toho, že ďalšie hľadania planétok boli zatiaľ neúspešné. Viacerí astronómovia preto prestali po planétkach pátrať. Až v roku 1830 začal Karl Ludwig Henke opäť vizuálne hľadať ďalšie planétky. Trvalo mu 15 rokov, kým zaznamenal novú planétku 5 Astraea. Jeho objav začal druhú fázu objavovania a výskumu planétok.

## Iné projekty

## Zdroje
* http://planetky.astro.cz/clanky.phtml?cislo=8

## Externé odkazy

Astraea
Kategória:Planétky hlavného pásma
Kategória:Astronomické objekty objavené v roku 1845
Astraea
Temné storočie

Ako **temné storočie** (lat. *saeculum obscurum*) sa označuje obdobie raného stredoveku, zhruba od konca 9.&nbsp;storočia do začiatku 11.&nbsp;storočia, zhruba vymedzené koncom karolínskej renesancie (880) a začiatkom gregoriánskej reformy (1046). 

## Udalosti
V tomto období sa vďaka rozpadu ríše Karola Veľkého začali boje o moc v kresťanskej Európe a&nbsp;pápežstvo sa dostalo do závislosti od rímskej šľachty. Úpadok pápežstva v tomto období sa uznáva ako jeden z významných dôvodov, ktoré viedli k&nbsp;Východnej schizme medzi pravoslávnym a rímskym kresťanstvom. Po ňom nastalo definitívne rozštiepenie európskeho Západu a Východu.

## Termín
Termín *saeculum obscurum* použil historik a vrchný vatikánsky knihovník Caesar Baronius vo svojom diele *Annales ecclesiastici* (1588).

Kategória:Dejiny kresťanstva
Kategória:Pápežstvo
Kategória:Stredovek
Kategória:Rímsko-nemecká ríša
New Haven

**New Haven** môže byť:

*sídlo alebo administratívna jednotka v USA:
**New Haven (Connecticut)
**New Haven (Indiana)
**New Haven (Kentucky)
**New Haven (Michigan)
**New Haven (Missouri)
**New Haven (New York)
**New Haven (Pensylvánia) (dnes časť Connellsvilleu)
**New Haven (Vermont)
**New Haven (Wisconsin)
**New Haven Township (Michigan)
**New Haven County (Connecticut)
*sídlo v Nigérii, pozri New Haven (Nigéria)
*názov pre železnicu New York, New Haven and Hartford Railroad (značka AAR je „NH“).
Anthony Quinn

**Anthony Quinn**, vlastným menom **Antonio Rudolfo Oaxaca Quinn**, (* 21. apríl 1915, Chihuahua, Mexiko – † 3. jún 2001, Boston, Massachusetts, USA) bol americký herec, maliar a spisovateľ, dvojnásobný držiteľ ceny Americkej filmovej akadémie Oscar. 

Narodil sa írskemu otcovi a mexickej matke aztéckeho pôvodu. Vyrastal v mestečku Boyle Heights neďaleko Los Angeles.

## Referencie


## Iné projekty

## Externé odkazy
* 
* 
* The Estate of Anthony Quinn
* Anthony Quinn's artwork
* Directing Anthony Quinn 
* The Making of ''Lawrence of Arabia''
* ''Unquelled Persona: encountering the artwork of Anthony Quinn''  

Kategória:Filmoví herci USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Hollywoodsky chodník slávy
Kategória:Naturalizované osobnosti USA
Kategória:Osobnosti USA írskeho pôvodu
Kategória:Osobnosti USA mexického pôvodu
Kategória:Osobnosti USA indiánskeho pôvodu
Evince

**Evince** (známy aj ako **GNOME Document Viewer**) je slobodný a otvorený prehliadač dokumentov určený pre grafické prostredie GNOME. Podporuje množstvo formátov vrátane PDF, PostScript, DjVu, TIFF, XPS a DVI.

Cieľom projektu bolo nahradiť viacero starších aplikácií (ako GGv, GPdf a xpdf) jediným jednoduchým programom v súlade s mottom: „Simply a Document Viewer“ (Jednoducho prehliadač dokumentov). Názov pochádza z anglického slova *evince*, čo znamená „jasne ukázať“ alebo „vyjadriť“.

V roku 2025 bolo oznámené, že Evince bude v hlavnej zostave GNOME nahradený novým moderným forkom s názvom Papers, ktorý využíva GTK 4 a Libadwaita.

## História
Evince vznikol ako prepis GPdf, ktorého údržba bola pre vývojárov čoraz náročnejšia. Rýchlo prekonal funkčnosť svojho predchodcu a v septembri 2005 (v rámci GNOME 2.12) nahradil GPdf aj GGV.

Kód je napísaný primárne v jazyku C, pričom malá časť (rozhranie pre Poppler) je v C++. Evince bol dlhé roky predvoleným prehliadačom v populárnych distribúciách ako Ubuntu či Fedora Linux.

Kvôli náročnosti portovania 20-ročného kódu na GTK 4 sa vývojári GNOME rozhodli pre prechod na novú aplikáciu Papers, ktorá zdieľa základy Evince, ale je prispôsobená moderným štandardom.

## Vlastnosti
* **Vyhľadávanie:** Integrovaný nástroj zobrazuje počet výsledkov a zvýrazňuje ich priamo v texte.
* **Navigácia:** Bočný panel umožňuje zobraziť miniatúry strán alebo index (obsah) dokumentu.
* **Práca s textom:** Umožňuje výber a kopírovanie textu z PDF, vrátane skenovaných dokumentov, ak obsahujú vrstvu OCR.
* **Anotácie:** Od verzie 3.18.2 podporuje pridávanie textových poznámok a zvýrazňovanie dokumentov.
* **Obchádzanie DRM:** Evince predvolene ignoruje reštrikcie DRM v PDF súboroch, ktoré by inak zakazovali tlač alebo kopírovanie obsahu.

## Referencie

## Iné projekty

## Externé odkazy
* Domovská stránka projektu na GNOME Wiki
* Stránka nástupníckeho projektu Papers

Kategória:GNOME
Kategória:Slobodný softvér